Olmo se u suzama oprostio od suigrača i otišao s priprema...

U 8.15 se oprostio sa suigračima i rekao im da odlazi na doručku te otišao prema Zagrebu finiširati svoj odlazak iz Dinama. U srijedu navečer dobio je jasne signale da je sve dogovoreno s Leipzigom

<p>Čini se da je sagi oko eventualnog transfera <strong>Danija Olma</strong> (21) došao kraj. Možemo maknuti prefiks eventualno jer je Španjolac spakirao kofere i već napustio Rovinj!</p><p>U 8.15 se oprostio sa suigračima i rekao im da odlazi na doručku te otišao prema Zagrebu finiširati svoj odlazak iz Dinama. U srijedu navečer dobio je jasne signale da je sve dogovoreno, a nova destinacija trebao bi biti <strong>RB Leipzig</strong> koji je navodno povećao prvotnu ponudu od 16 milijuna eura koja nije iz cipela izula čelnike "modrog" kluba.</p><p>Teško mu je pao odlazak, rasplakao se, bilo je emotivno.</p><h2>Pripreme odrađivao profesionalno</h2><p>Da će otići postalo je jasno nakon što ga je trener <strong>Nenad Bjelica</strong> ostavio na tribini, točnije na zidiću, za utakmicu s Lokomotivom. I idući dan propustio je Slovacko i bilo je jasno da se nešto kuha.</p><p><strong>Barcelona </strong>je duga držala "pole position" za njegovo dovođenje, navodno su poslali i nekakvu ponudu od 10 milijuna eura, ali sve je ostalo na tome. Potom ga je žarko želio <strong>Milan</strong>, ali igrač baš nije bio zainteresiran za odlazak u tako nesređenu sredinu, a ni financijski uvjeti za Olma i njegove agente (tražili sedam milijuna eura naknade) nisu bili zadovoljavajući.</p><p>Ovih dana u eter je "iscurila" priča da su za Olma zainteresirani engleski Wolvesi i njemački Leipzig, a ovi potonji bili su najkonkretniji.</p>